
Dysgwyr, ysgolion a chymunedau: Ble’r ydw i’n addysgu?
Ysgrifennwch adroddiad adfyfyriol personol yn archwilio natur cymunedau, teuluoedd ac ysgolion mewn perthynas â’ch credoau a’ch tybiaethau – sut gallai’r rhain lywio eich datblygiad i fod yn athro proffesiynol.

 Cyn dechrau ar y cwrs yma roeddwn ni yn credu bod ysgolion yng Nghymru gyda disgyblion a oedd gyda Chymraeg neu Saesneg fel ei hiaith gyntaf a bod yna ddim llawer o wahanol ieithoedd gwahanol yn cael ei siarad ar draws y wlad. Mae’r dybiaeth yma wedi selio ar yr ardal mi gefais i fagu ynddi gan fy mod wedi cael fy magu mewn ardal wledig ac mewn cymuned fach Gymreig. Roeddwn ni yn mynd i’r ysgol leol lle'r oedd 25 o ddisgyblion ac mi roedd pawb yn siarad Cymraeg adref. Mae llawer iawn o gymdeithasau gwledig fel yr un cefais i fagu ynddi gydag o leiaf hanner yn siarad Cymraeg “But, according to the 2011 census, 50.03% of residents aged three or over still used Welsh as their main language” (WalesOnline, 2019), fel mae’r ffynhonnell ddefnyddiol yma gan Wales Online yn datgan bod tua 50% o’r gymuned yn siarad Cymraeg sydd yn cefnogi sail fy nhybiaeth i. 
Fy ail dybiaeth o fod yn athro yn yr ysgol gynradd yw bod cyfraniad y gymuned i ysgolion yn bwysig iawn er mwyn i blentyn fod yn llwyddiannus. Mae hyn wedi selio ar fy mhrofiad gwaith cyn cychwyn ar y cwrs a gweld sut roedd cymunedau yn cyfrannu at ddatblygiad plentyn boed yn uniongyrchol neu mewn ffordd fwy cudd. Mi welais i ymwelwyr o’r gymuned yn dod i mewn a gwneud gwersi darllen gyda’r plant ac felly yn rhyddhau'r athrawon i barhau gyda’i gwersi, mi roedd y datblygiad roedd y plant yn ei wneud yn fawr gan mi roeddwn nhw yn cael wynebau newydd i wrando arnynt. Yn ogystal â hyn mi roeddent yn rhoi cyfleoedd i’r gymuned noddi digwyddiadau neu gynnal digwyddiad yn yr ysgol er mwyn codi arian, drwy wneud hyn roeddent yn cysylltu'r dysgwr gyda phwysigrwydd o gydweithio. Mae’r dyfyniad yma yn cefnogi fy nhybiaeth “when schools, parents, families, and communities work together to support learning, students tend to earn higher grades, attend school more regularly, stay in school longer, and enroll in higher level programs”. (Pride Surveys, 2016). Mae’n bwysig ystyried dilysrwydd y ffynhonnell yma gan ei fod yn dod oddi ar wefan sy’n sôn am y byd ac nid yn unig Cymru a hefyd mae 4 mlwydd oed nawr gallai ffeithiau fod wedi newid erbyn hyn
Ar ôl ychydig o waith ymchwil darganfyddais bod “79% of Welsh speakers between 3 and 15 years old have learnt Welsh mainly at school” (Estyn,2019) felly mae’r defnydd o Gymraeg yn y cartref yn isel iawn ac felly mae hynny yn dangos bod iaith y cartref yn fwy Saesneg nag yn Gymraeg ond nid yw hyn yn profi taw nid Cymraeg neu Saesneg yw iaith gyntaf cartrefi yng Nghymru. Mae fy mhrofiadau o fy niwrnodau pontio wedi cadarnhau fy nhybiaeth gan fod bob disgybl yn yr ysgol yn dod o gartrefi Cymraeg neu Saesneg ond gyda dim ond 7% yn dod o gartrefi Cymraeg (Estyn, 2019). Mae hyn yn profi fod fy nhybiaeth i yn un dilys gan fod fy mhrofiadau pontio wedi ymestyn ar yr hyn oedd yn selio fy nghred. Un gwahaniaeth yw fod fy ysgol pontio mewn ardal Saesneg felly byddai yn haws i ieithoedd eraill megis Ffrangeg i fyw mewn ardal sydd a Saesneg fel ei brif iaith.  Yn ol gwefan Stats Cymru mae yna 99 o ieithoedd sydd yn iaith gyntaf u ddisgyblion yng Nghymru (StatsCymru, 2019)  mae hyn yn herio fy nhybiaeth i taw dim ond Cymraeg a Saesneg oedd ei hiaith cyntaf nhw. Mae 99 iaith wahanol yn hollol wrthwyneb i fy nhybiaeth ac felly mae’n gwneud fy nhybiaeth yn hollol anghywir, Mae’r modiwl yma wedi dangos i mi fod ieithoedd modern megis Pwyleg ag Arabeg sydd â’r niferoedd mwyaf (StatsCymru,2019) wedi dechrau cymryd lle yn ein cymdeithas gyda’r niferoedd yn fwy nag yr oeddwn erioed wedi disgwyl sydd wedi herio fy nhybiaeth hi yn fawr iawn. Mae gwefan Stats Cymru yn ffynhonnell ddilys iawn gan ei fod yn wefan swyddogol y llywodraeth ac yn cael ei ddiweddaru yn aml iawn felly mae'r ffynhonnell yma yn un allai ymddiried ynddi ac yn un allai ddefnyddio i brofi fod fy nhybiaeth wedi cael ei herio.
Yn dilyn fy niwrnodau pontio mae hyn wedi cryfhau fy nghred bod cyfraniad y gymuned i ysgolion yn holl bwysig er mwyn i blentyn fod yn llwyddiannus gan mi roedden nhw yn annog y gymuned yn aml i gymryd rhan mewn gweithgareddau ysgol neu mi roedd y plant yn mynd allan i’r gymuned ar ymweliad. Mae’r ysgol yn ymfalchïo yn ei ardal ac yn enwedig yn y traeth ac maent yn mynd a’r plant i helpu glanhau'r traeth gydag aelodau o’r gymuned er mwyn cadw ei hardal yn brydferth ac yn daclus. Mae hyn yn sicr yn cryfhau fy nhybiaeth gan ei fod yn pwysleisio i’r plant y balchder sydd angen dangos yn ei hardal a bod angen iddynt barchu'r hyn sydd o’i chwmpas. Drwy ddefnydd o’r gymuned mae’r ysgol yn llwyddo i ddatblygu'r plant i fod yn fwy llwyddiannus ac yn bobl fwy cymunedol. Mewn dull Reggio Emilia y disgybl yw canolbwynt y dysgu ond mae'r gymuned yn chwarae rhan bwysig iawn “Mae teulu a chymuned yn chwarae rhan ganolog yn addysg blynyddoedd cynnar yn Reggio Emilia” (Siencyn, 2010, tud.213). Mae hyn yn cryfhau fy nhybiaeth gan ei fod yn dangos fod y gymuned yn chwarae rôl bwysig mewn addysg dull Reggio Emilia gan ei bod nhw yn cyfrannu at yr hyn maent am weld ar y cwricwlwm, mae'r dull yma yn un eithaf effeithiol ac wedi bod yn llwyddiannus felly mae hyn yn cefnogi fy nhybiaeth bod cyfraniad y gymuned yn bwysig iawn er mwyn cael llwyddiant. “The emphasis Vygotsky places on parents as partners in their child’s life is crucial as he believed that everything a child learns is through the interactions with “knowledgeable partners”” (learningtheoriesandfamily, 2013).  Mae ei theori ef yn amlinellu sut mae plant yn dysgu wrth bobl fwy gwybodus sef oedolion ond yn rhan o’i theori ef rhieni. Mae hyn yn cryfhau fy nghred ychydig gan ei fod yn sôn am y bobl fwy gwybodus ond mae ei theori ef wedi selio o amgylch dylanwad rhieni ac nid yr holl gymuned ond mae'r hyn mae ei theori yn ei gynnwys yn gwneud synnwyr ynglŷn â gadael i’r gymuned cael cyfraniad mewn addysg plant gan fod plant yn dysgu mwy wrth bobl fwy gwybodus. Ni allwn ymddiried yn y ffynhonnell yma rhyw lawer gan nid gwaith uniongyrchol Vygotsky ydyw ond rhywun yn dyfynnu ei waith.
	Rwyf wedi dysgu o’r modwl yma fod yna amrywiaeth mawr o ran iaith gyntaf plentyn mewn ysgol. Mae yna 99 o ieithoedd gwahanol yn cael ei siarad fel iaith gyntaf ar draws ysgolion Cymru sy’n ei gwneud hi’n anodd iawn i ddatblygu Cymraeg o fewn yr ysgol. Er mwyn symud ymlaen mae’n bwysig ystyried fod yna amrywiaeth o ran iaith yng Nghymru ac felly mae angen rhoi cymorth i’r rhai sydd ddim yn siarad Cymraeg neu Saesneg adref, cymorth fel gwersi ychwanegol er mwyn datblygu ei iaith nhw. Mae llawer haws dysgu iaith newydd os rydych yn barod yn gwybod mwy nag un iaith “When you speak more than one language, it is easier to learn another. And another, and another…” (ESL Stories, 2013). felly gydag ychydig o gymorth ychwanegol bydd y disgyblion yn gallu llwyddo.  Yn ychwanegol i hyn rwyf wedi dysgu bod cyfraniad y gymuned yn holl bwysig er mwyn helpu plant i lwyddo. Mae yn datgan yn y ddogfen Safonau Proffesiynol ar gyfer Addysgu ac Arweinyddiaeth “Mae’r athro sydd mewn rôl arweinyddol ffurfiol yn creu amodau sy’n sicrhau bod pawb yn fodlon helpu ei gilydd a chydweithio’n effeithiol o fewn a thu hwnt  i’r ysgol i ledaenu addysgeg effeithiol.” (Llywodraeth Cymru, 2017) felly fel athro yn y cyfnod sylfaen mae’n holl bwysig i mi gynnwys profiadau tu allan i’r dosbarth er mwyn lledaenu addysgeg effeithiol ac er mwyn i mi gyrraedd y safonau proffesiynol. Yn olaf fy nhrydydd targed ar ôl y modwl yma yw gweithio gyda'r holl bobl o fewn y byd addysg “Mae’r athro yn manteisio ar gyfleoedd i gydweithio mewn ffordd gynhyrchiol â’r holl bartneriaid ym maes dysgu er mwyn cynyddu effeithiolrwydd proffesiynol.” (Llywodraeth Cymru, 2017) sy’n pwysleisio bod angen i mi fel athro yn y cyfnod sylfaen fod a’r gallu i gydweithio gyda phawb er mwyn i mi gynyddu fy effeithiolrwydd personol i a fydd yn y pendraw yn buddio'r disgyblion a gwella ei datblygiad nhw.

